**Meir Kahane** (født 1. august 1932 i New York City, død 5. november 1990 samme sted) var en amerikansk og israelsk ortodoks rabbiner og grunnlegger av terrororganisasjonen Jewish Defence League (JDL) som han ledet fra grunnleggelsen i 1968 og til 1985.

Liv og virke
------------

Kahane ble født i New York av jødiske foreldre med østeuropeisk bakgrunn. Han er også kjent som Martin David Kahane og som Michael King. Kahane var i tenårene en varm tilhenger av den sionistiske høyreideologen Vladimir Jabotinsky som flere ganger besøkte hans foreldre da han var barn. Han ble tidlig en aktivist for sionismen, og jobbet særlig for å sikre at russiske jøder kunne emigrere til Israel i tråd med Israels lov om retur. 

På 1960-tallet sluttet han seg til FBIs COINTELPRO-program, med særlig oppgave å overvåke motstandere mot Vietnamkrigen.[] I 1968 grunnla han den militante JDL som hadde til formål å beskytte jødiske boliger, særlig for eldre og fattige, da den etniske sammensetningen i deler av New York City ble endret. Øvrige jødiske miljø i USA tok avstand på grunn av hans militante og ekskluderende retorikk. Kahane skal visstnok ha etablert JDL som respons mot Black Panther Party. På denne tiden hadde han forbindelser med mafiafamilien Colombo og Mossad.[]

Kahane emigrerte til Israel i 1971 hvor han dannet han partiet Kach, og ble innvalgt i Knesset i 1984, en plass han mistet da partiet som det hittil eneste i Israel ble erklært for å være rasistisk.

Kahane mente at det palestinske folket er en konstruksjon, en blanding av ulike arabiske folkegrupper, og mener derfor at de bør deporteres fra Israel og de okkuperte områdene. Han mente at rabbinerne skulle gis mer makt, og ortodoks jødisk lovgivning, kjent som Halakha, skulle ligge til grunn for lovverket. Av konkrete lovforslag innebar dette forbud mot misjonærer fra andre religioner, forbud mot salg av grisekjøtt og forbud mot seksuell omgang mellom jøder og «goyim» (hebraisk og jiddisk betegnelse på ikke-jøder). 

Kahane tok også til orde for å etablere et «Stor-Israel», noe som ville omfatte deler av både Libanon, Syria, Irak og Jordan.

Etter at han emigrerte til Israel ble det stadig vanskeligere å lede JDL, men han fungerte formelt som formann frem til Irv Rubin overtok i 1985. 

Etter å ha blitt ekskludert fra Knesset grunnla han i 1987 Tora-skolen Yeshivat Haraayon Hayehudi. 

### Død

Kahane ble drept etter en offentlig tale i USA. El Sayyid Nosair ble først anklaget, men senere frikjent (Men da han i 1993 ble dømt for medvirkning til angrepet på World Trade Center i New York i 1993 var også drapet på Kahane en del av dommen).

Støttespillere
--------------

Den jødiske ekstremisten Baruch Goldstein var en av Kahanes sterkeste tilhengere, og handlet under inspirasjon av Kahanes ideologi da han i 1994 drepte 29 palestinere i en moske på Hebron.

Tidlig på 1970-tallet ble Bob Dylan anklaget for å være en støttespiller til Rabbi Meir Kahanes Jewish Defense League. I et intervju i Time Magazine uttalte Dyland «He's a really sincere guy. He's really put it all together».

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Meir-Kahane, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Munzinger Personen, Munzinger IBA 00000017481, besøkt 9. oktober 2017[Hentet fra Wikidata]
4. 1 2   Store norske leksikon, Store norske leksikon-ID Meir\_Kahane[Hentet fra Wikidata]
5. 1 2 3  «Meir Kahane | Biography, Assassination, & Facts | Britannica». *www.britannica.com* **(engelsk)**. Besøkt 18. januar 2022.
6. ↑  Waxman, Chaim I. (1989). Kotler, Yair; Breslauer, S. Daniel; Kahane, Meir, red. «An American Tragedy — Meir Kahane and Kahanism: A Review Essay». *American Jewish History*. 3. 78: 429–435. ISSN 0164-0178. Besøkt 18. januar 2022.
7. ↑  Baumel, Judith Tydor (1. november 1999). «Kahane in America: An Exercise in Right-Wing Urban Terror». *Studies in Conflict & Terrorism*. 4. 22: 311–329. ISSN 1057-610X. doi:10.1080/105761099265667. Besøkt 18. januar 2022.
8. ↑  Burack, Emily. «How some of extremist rabbi, onetime MK Kahane’s ideas entered Jewish mainstream». *www.timesofisrael.com* **(engelsk)**. Besøkt 18. januar 2022.
9. ↑  «www.time.com». Arkivert fra originalen 20. august 2013. Besøkt 1. april 2008.

Eksterne lenker
---------------

* (en) Meir Kahane – kategori av bilder, video eller lyd på Commons Rediger på Wikidata
* (en) Meir Kahane på Internet Movie Database Rediger på Wikidata

* (en) Meir Kahane hos The Movie Database Rediger på Wikidata
* (en) Meir Kahane hos American National Biography Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** Munzinger (iba)
 |